Lav et referat af nedenstående tekst:

Tekst:
I Biersted havde færdselspatruljen øje på en større halfest, og flere af gæsterne viste sig da også at være fulde bag rattet, da de ville køre hjem efter julefesten. I Aalborg foregik kontrollen ud fra et fast razzia-sted i det såkaldte kridtsving for enden af Østre Allé og lige før tunnelen i den nordlige retning. Samtidig blev der foretaget razzia fra patruljerende motorcykler rundt omkring i byen. Spritkontrollen fandt sted fra midnat til de tidlige morgentimer. Over 400 bilister blev kontrolleret. En enkelt af de bilister, der blev stoppet, var i øvrigt blevet frakendt kørekortet tidligere. -Jeg er egentlig lidt overrasket over, at vi fangede så mange spritbilister på en enkelt nat. De må jo næsten vide, at juletiden også er sæson for razziaer. Men det viser da også, at det hjælper at politiet er i gadebillet - og at man ikke kan vide sig sikker, siger Per Vagn Nielsen, vagtchef hos Nordjyllands Politi.

Referat:
[size=3]Politiet gennemførte natten til søndag razzia to steder i Nordjylland og fik en fangst på 13 spritbilister.[/size]